text: Politiet advarer mod tricktyve: Luk ikke døren op for dem
  10 marts 2018 kl. 14.24
   Politiet advarer lørdag eftermiddag om, at tricktyve atter er på spil. 
  En engelsktalende kvinde har i dag sammen med en ca. 10-årig dreng forsøgt at komme ind til ældre ved at sælge et blad. 
  Syd- og Sønderjyllands Politi mistænker dem for at være mulige tricktyve. 
  De bankede første gang på i Gram. Herefter er de taget videre til Rødding og er nu sidste gang set i Jels. 
  Politiet oplyser, at kvinden er iført sort tørklæde med stor hat under, sort lang dunjakke, lange brune støvler med hvidt for, og så har hun en markant stor tand i undermunden. 
  Drengen er af østeuropæisk af udseende, har et rundt hoved, sort hår og så bærer han en Canadian Goose-jakke.
  1) Kvinden og drengen, som vi søger fra Gram og Rødding - mistænkt for forsøg på tricktyveri, har nu været i Jels. Drengen østeuropæisk af udseende, rundt hoved, sort hår, iført en Canadian Goos jakke. #politidk
  
  2) Kvinden er iført sort tørklæde med stor hat under, sort lang dunjakke, lange bruge støvler med hvidt for. Har en markant stor tand i undermunden. Vagtchefen. #politidk
  
  